Svokallaður túrskattur verður felldur niður 1. september næstkomandi . Virðisaukaskattur á tíðavörum mun lækka úr 24% í 11% . Þá verða vörurnar skilgreindar sem nauðsynjavara en ekki munaðarvara . Alþingi samþykkti fyrr í ár frumvarp um lækkun virðisaukaskatts á tíðavörum og getnaðarvörnum . Einnota og margnota tíðavörur þar með talin dömubindi , tíðatappar , álfabikarar , ásamt öllum tegundum getnaðarvarna , munu falla í lægra þrep virðisaukaskatts . Erindið var fyrst flutt af Þórhildi Sunnu Ævarsdóttur , þingkonu Pírata . Í greinagerð frumvarpsins segir : „ Markmið frumvarpsins er stuðla að bættri lýðheilsu með því að draga úr kostnaði vegna nauðsynlegra hreinlætisvara , ásamt því að jafna aðstöðumun notanda mismunandi forma getnaðarvarna . Með þessum leiðréttingum færist Ísland nær þeirri þróun sem hefur orðið í öðrum ríkjum með tilliti til aðgengis að nauðsynlegum hreinlætisvörum og getnaðarvörnum á undanförnum árum . ” Enginn kostnaður er áætlaður vegna breytinganna en áætlað tekjutap ríkisins er um 37,9 milljónir á ári . Á móti skilar bætt lýðheilsa sparnaði í heilbrigðiskerfinu .